Eroaikeet avomiehestä syynä Sanna Pölösen murhaan - Kotimaa - Ilta-Sanomat
Sanna Pölösen omaisten laittama etsintäkuulutus huhtikuussa.
Julkaistu: 2.9.2013 13:52
Pohjois-Karjalan poliisi on saanut päätökseen Sanna Pölösen http://www.is.fi/haku/?search-term=Sanna%20P%C3%B6l%C3%B6senhenkirikostutkinnan.
Poliisille tehtiin 30. maaliskuuta ilmoitus 38-vuotiaan Sanna Pölösen katoamisesta Kuohutieltä Joensuussa. Katoamisesta ilmoittivat Pölösen sisarukset, koska eivät olleet saaneet sisareensa yhteyttä useaan päivään.
Aluksi poliisi kirjasi asian ilmoituksena "kadonnut henkilö".
Tutkinnan yhteydessä kuulusteltiin useita henkilöitä, joilta voitiin olettaa saatavan tietoa Pölösen katoamiseen.
Sanna Pölönen oli muuttamassa pois yhteisestä asunnosta, missä hän asui avomiehensä kanssa.
Tutkinnan yhteydessä tuli ilmi muun muassa, että Sanna Pölönen oli muuttamassa pois yhteisestä asunnosta, missä hän asui 50-vuotiaan avomiehensä kanssa. Sanna Pölönen ja hänen avomiehensä olivat olleet yhdessä noin 20 vuotta.
Sanna Pölönen oli töissä Kontiolahden varuskunnassa, minne hän ei 28.3. saapunut tavanomaisesti töihin. Koskaan aikaisemmin Pölönen ei ollut jäänyt pois töistä ilmoittamatta ennalta ja muutoinkin Pölönen tunnettiinhttp://www.iltasanomat.fi/kotimaa/art-1288559734558.html täsmällisenä ja huolellisena työntekijänä.
Alettiin tutkia henkirikoksena
Asiassa kertyneen aineiston perusteella poliisi ryhtyi tutkimaan asiaa 10.4. alkaen henkirikoksensa rikosnimikkeellä tappo. "Syytä epäillä" -kynnys esitutkinnan aloittamiseksi oli ylittynyt useamman yksittäisen tapaukseen liittyvän tiedon yhteisenä tuloksena, kertoo poliisi.
Esitutkinnassa selvisi, että Sanna Pölönen oli ollut elossa vielä 27.3. illalla kello 20.14 aikoihin, jolloin hän oli ollut puhelimitse yhteydessä
kahteen eri henkilöön.
Pölönen on tällöin etsinyt jo uutta asuntoa muuttaakseen pois yhteisestä kodista.
Avomies vangittiin epäiltynä
Sanna Pölösen avomies otettiin kiinni ja pidätettiin 18. huhtikuuta epäiltynä Sanna Pölösen tappoon. Pohjois-Karjalan käräjäoikeus vangitsi avomiehen todennäköisin syin epäiltynä tappoon tutkinnanjohtajan vaatimuksesta.
Pölösen ja avomiehen asuntoon suoritettiin kotietsintä ja teknistä rikostutkintaa.
Erikoiskoulutetut ruumiskoirat ilmaisivat asunnossa muutamassa paikassa merkkejä siitä, että asunnossa oli ollut vainaja. Samoin koirat ilmaisivat ruumiin merkkejä avomiehen käyttämästä autosta.
Avomies kiisti koko esitutkinnan ajan tietävänsä mitään Sanna Pölösen mahdollisesta surmaamisesta tai tämän katoamisesta.
Ruumis löytyi kuusikosta
Poliisi löysi http://www.iltasanomat.fi/kotimaa/art-1288569037384.htmlSanna Pölösen ruumiin 23.5. Ojalammen maastosta tiheästä kuusikosta. Ruumis oli paketoitu tiiviisti kevytpeitteeseen ja jätesäkkiin.
Ruumis löytyi Ojalammen alueelta Liperistä.
Poliisi suoritti runsaasti etsintöjä Ojalammen maastossa ja lähialueella. Samoin lampi tutkittiin perusteellisesti. Poliisi sai virka-apua etsintöihin merivartiostolta sekä rajavartiolaitokselta sekä pelastuslaitokselta.
Samoin useamman poliisilaitoksen koiraryhmät antoivat Pohjois-Karjalan poliisilaitokselle virka-apua koirien käyttämiseksi rikospaikkatutkintaa ja etsintöihin.
Sanna Pölösen arvioidaan kuolleen 28.3.2013.
Avomies kuoli vankilaselliin
Avomies löydettiin 28.5. menehtyneenä Pohjois-Karjalan poliisivankilasta omasta sellistään. Tätä tapausta tutkii Pohjois-Savon poliisilaitos kuolemansyyn tutkintana.
Asiassa on valmistunut esitutkintapöytäkirja, jossa poliisin mukaan ketään ei voida enää asettaa syytteeseen rikoksesta, koska ainoa rikoksesta epäilty on kuollut.
Lopullinen rikosnimike asiassa on murha.